姜山靜疑院鐵磬老師通公真贊
作者：劉一止
朝代：宋

paragraphs: 堂堂律師，了無上乘。
律彼後生，約束如繩。
我煞叩師，師笑而嘻。
曰我無心，法何所依。
以無心故，說持說犯。
以無法故，橫竪鈎貫。
我知是師，說本無說。
身心了然，片雲孤月。
姜山嵯峨，宛在世外。
訪師遺蹤，惟鐵磬在。
片雲出山，孤月麗天。
鐵磬不鳴，聲滿大千。